Μιχάλης Κουινέλης

Ο Μιχάλης Κουινέλης (Αλεξανδρούπολη, 22 Μαρτίου 1979Stavento - Ελληνική Δισκογραφία), γνωστός κι ως Μιχάλης Stavento, Μέθυσος ή ΜΕΘ, είναι Έλληνας ράπερ, στιχουργός και μουσικός, ιδρυτής και μέλος του συγκροτήματος Stavento.

Βιογραφία
Freestyle Productions
Το 1997, σε ηλικία 18 ετών, εγκαταστάθηκε στην Αθήνα για να σπουδάσει ηχοληψία και εκείνη την περίοδο εντάχθηκε στην ομάδα Freestyle Productions, εντός της οποίας άρχισε να ασχολείται συστηματικά με το hip hop. Εκεί απέκτησε και το ψευδώνυμο Μέθυσος (ΜΕΘ). Δούλευε αργότερα και ως εικονολήπτης.

Το 1997 εντάχθηκε στο νεοσύστατο τότε συγκρότημα της Freestyle, Βαβυλώνα. Την ίδια χρονιά κυκλοφόρησαν το πρώτο τους EP/CD από την Minos EMI, με τίτλο Βαβυλώνα, ενώ η πρώτη δουλειά τους μεγάλου μήκους, το Αρχή Επί Τέλους κυκλοφόρησε αργότερα την ίδια χρονιά. Το 1999, κυκλοφόρησε η δεύτερη δουλειά τους, το "Κουαρτέτο των στοιχείων". Το συγκρότημα κλονίστηκε το 2000 όταν πέθανε ο Πυροβάτης, το παλαιότερο μέλος του, από υπερβολική δόση ναρκωτικών. Την ίδια περίοδο, ο Κουϊνέλης ήρθε σε σύγκρουση με τον B.D. Foxmoor, τον ιθύνοντα νου της Freestyle, λόγω της καλλιτεχνικής κατεύθυνσης προς την οποία έσπρωχνε το συγκρότημα ο τελευταίος, και αποχώρησε μαζί με άλλα δύο μέλη. Επέστρεψε στα τέλη του 2001 και συμμετείχε στον τέταρτο δίσκο του συγκροτήματος, Επί Τέλους που κυκλοφόρησε το 2002. Η επανασύνδεση δεν ευδοκίμησε και ο Κουινέλης αποχώρησε οριστικά από τη Freestyle Productions. Έχει συνεργαστεί και με το συγκρότημα Active Member στο άλμπουμ Μέρες παράξενες, θαυμάσιες μέρες.

Stavento

μικρογραφία|To logo του συγκροτήματος Stavento

Το 2004, ο Κουινέλης δημιούργησε το συγκρότημα Stavento μαζί με τον Βαγγέλη Γεωργαντζή. Ο πρώτος τους δίσκος, "Το πιο γλυκό μεθύσι" κυκλοφόρησε το 2005 και το 2006 κυκλοφόρησε ο δεύτερος δίσκος ο "Γρίφος". Το συγκρότημα γνώρισε ευρύτερη επιτυχία με το Σήμερα το γιορτάζω του 2008 που περιείχε την επιτυχία Μέσα Σου, ένα ποπ κομμάτι με φωνητικά του Κουινέλη και της Αλεξάνδρας Κόνιακ.

Ύστερα από πολλές αλλαγές μελών, με τον Κουινέλη να μένει ο μόνος ερμηνευτής από την αρχική σύνθεση, κυκλοφόρησαν ακόμα δύο δίσκους και γνώρισαν επιτυχία μέσα από συνεργασίες με καλλιτέχνες όπως η Ήβη Αδάμου, η Έλενα Παπαρίζου, η Νατάσα Θεοδωρίδου και η Πάολα.

 Συμμετοχή στο The Voice of Greece 
Από το 2014 ο Μιχάλης Κουινέλης ήταν ένας από τους 4 κριτές του The Voice of Greece, μαζί με τον Αντώνη Ρέμο, τη Δέσποινα Βανδή και τη Μελίνα Ασλανίδου. Χάρη στη τεράστια απήχηση που είχε ο πρώτος κύκλος του σόου ταλέντων, ο Μιχάλης των Stavento, όπως αποκαλούταν στην εκπομπή, αναδείχτηκε σε ένα από τα πρόσωπα της χρονιάς, ενώ κατάφερε να φτάσει στη 2η θέση στον τελικό με την Αρετή Κοσμίδου. Μια από τις συμμετέχουσες στο σόου ήταν η αρχική τραγουδίστρια των Stavento Εύα Κανατά, με τον Κουινέλη να μην την ψηφίζει, δηλώνοντας αργότερα πως θα το θεωρούσε αντιδεοντολογικό επειδή έχουν συνεργαστεί. Από τις πιο σημαντικές στιγμές του στο The Voice of Greece, ήταν η συνεργασία του επί σκηνής με την Indila στο πανευρωπαϊκό hit Dernière danse. Η συνεργασία του Κουινέλη με τους Αντώνη Ρέμο, Δέσποινα Βανδή και Μελίνα Ασλανίδου συνεχίστηκε το καλοκαίρι του 2014 με μια μεγάλη συναυλία στις 3 Ιουλίου του 2014 στο ΟΑΚΑ, όπου όλα τα έσοδα πήγαν για τις ανάγκες του φιλανθρωπικού οργανισμού «Αποστολή» της Ιεράς Αρχιεπισκοπής Αθηνών.

Φιλμογραφία
Τηλεόραση
ΈτοςΤίτλος ΠρογράμματοςΚανάλιΡόλοςΣημειώσεις2013-2015The Voice of GreeceΑΝΤ1Ο ΊδιοςΚριτής2015-2016The Music Project by Jumping FishALPHAΠαρουσιαστής2019-2020The Final 4ΑΝΤ1Κριτής2021-2022Χ FactorMEGA2025NYXDropMAD TV

Ενδεικτική Δισκογραφία
Με Stavento
Το πιο γλυκό μεθύσι
Γρίφος
Σήμερα το γιορτάζω
Μία φορά και έναν καιρό
Στην άκρη του κόσμου
Το ένα και το μηδέν
Σε εσένα καταλήγω
Πηδάω τα κύματα
Μάτια μου όμορφα

Παραπομπές

Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες ράπερ